বছরের শুরুর দিকেই তিনি টুইট করে জানিয়েছিলেন, এক বিরল রোগে আক্রান্ত হয়েছেন তিনি। স্বাভবিক ভাবে অভিনেতা ইরফান খানের এমন মন্তব্য ঘিরে জলঘোলা শুরু হয়। যদিও ঠিক কোন রোগে তিনি আক্রান্ত, তা খোলসা করেননি অভিনেতা। 

এই বিষয়ে অন্যান্য খবর

দু’ মাস পরে টুইট করলেন ইরফান খান, কী বার্তা দিলেন তিনি


মার্চ মাসের মাঝামাঝি ইরফান আরও একটি টুইট করে জানান, তিনি নিউরোএনডোক্রিন টিউমার-এ আক্রান্ত হয়েছেন। তার পর তিনি চলে যান লন্ডনে, চিকিৎসার জন্য। 
কেটে গিয়েছে প্রায় সাত মাস। এর মাঝে কখনও কখনও অভিনেতাকে সোশ্যাল মিডিয়ায় দেখা গেলেও, তাঁর শারীরিক অবস্থা সম্পর্কে সঠিক কিছু জানা যায়নি। তবে, সম্প্রতি সর্বভারতীয় সংবাদমাধ্যমের এক প্রতিবেদনে প্রকাশিত হয়েছে একটি খবর, যা থেকে জানা গিয়েছে যে দেওয়ালির পরেই দেশে ফিরছেন ইরফান খান।
শুধু ফিরে আসাই নয়, এমনও জানা গিয়েছে যে ইরফান খান শ্যুটিংয়ের কাজও শুরু করবেন। যদিও অভিনেতার তরফ থেকে এখনও কিছুই জানানো হয়নি।